Sokker nie vir regte mans, sê tennislegende | Netwerk24
Sokker nie vir regte mans, sê tennislegende
15 Junie 2018 10:16
Die Australiese tennislegende Pat Cash kry die wind van voor nadat hy op Twitter verklaar het sokker is nie ’n sport vir regte mans nie.
Pat Cash het die sokkergemeenskap met sy uitlatings ontstel. Foto: Getty Images
Dailymail.co.uk berig Cash het sy volgelinge aangeraai om die Wêrelbekersokkertoernooi mis te loop ten gunste van Australiese voetbal (AFL) – ’n “sport vir regte mans”.
Die voormalige Wimbledon-kampioen het kritiek gelok toe hy ’n hoogtepuntpakket van die AFL-held Shaun (Silk) Burgoyne deel en aanvoer dié land se gewildste sport is taaier as sokker.
“Wêreldbekertoernooi om die draai, hier is ’n paar hoogtepunte van een van die bestes in ’n regte man se sport, AFL,” sê Cash.
“Hulle noem hom nie verniet Silk nie. (Niks rondgerollery op die grond in ’n poging om ’n strafskop te wen deur hierdie man nie).”
Burgoyne verskyn hierdie naweek in sy 350ste AFL-wedstryd.
Sokkerondersteuners was ontstoke oor Cash se uitlatings, met die Aussies wat voorberei om hulle Wêreldbekerveldtog Saterdag teen Frankryk af te skop.
“As iemand wat die nasie se ondersteuning geniet het toe jy Wimbledon gewen het, dink ek dit is beledigend dat jy sokker sou spot en boonop ons Socceroos,” sê Ray Gatt, hoofsokkerskrywer vir die Australian-koerant met verwysing na die land se nasionale sokkerspan.
“Moet jy nie eerder, as ’n trotse Australiër, eintlik ons nasionale sokkerspan ondersteun nie?”
Why the grandstanding @Gatty54? Why would you insinuate I don't support the @Socceroos? I'm pumped for them and will be watching as I always do when they're in the World Cup. Your confusing a lighthearted tweet & general comment about diving with an attack. https://t.co/rlL1WLKl1W
— Pat Cash (@TheRealPatCash) June 14, 2018
Ander het ook hulle misnoeë met Cash uitgespreek.
“Groot aanhanger van jou Pat, maar dit was onvanpas,” sê Jason Dasey.
“AFL is ’n goeie skouspel vir ’n deel van ons land, maar dit is irrelevant op die wêreldverhoog en kan nie vergelyk word met die Wêreldbekersokkertoernooi nie – ondersteun die Socceroos net soos ons jou altyd ondersteun het.”
Hey @JasonDasey. I'm not criticising the @Socceroos or the @FIFAWorldCup. I'll be watching an cheering just like everyone else. It was a tongue in cheek tweet generally criticising diving. Honestly don't know why the media are misrepresenting my views here. https://t.co/FZU9qA452f
Tom Duffy sê: “ ’n ‘Regte man se sport’ soos tennis? Snaaks, want geskiedkundig word tennis beskou as die sport wat kinders speel wanneer hulle nie kontaksport kan hanteer nie. Maar enigiets om relevant te bly, nè Pat Cash.”
Cash was boos oor ’n artikel wat deur Fox Sport gepubliseer is waarin geskryf word “Cash word uitmekaargeskeur op sosiale media weens ’n bisarre steek wat hy gemaak het oor die Socceroos”.
This is disgraceful so called reporting @FOXSportsAUS. Total fabrications and lies. Where do I take a "dig" or "slap" at the @Socceroos? Suppose I shouldn't be surprised that you'd take a lighthearted tongue in cheek tweet and write a smear piece. https://t.co/c6WhKZ5nct
“Dit is skandelike sogenaamde verslaggewing. Totale versinsels en leuens. Waar waag ek ’n “steek” of deel “houe” uit aan die Socceroos?
“Moet waarskynlik nie verbaas wees dat julle ’n lighartige tong-in-die-kies-twiet gebruik en ’n swartsmeerstorie skryf nie.”
Meer oor: Wb-2018 | Tennis | Wêreldbekersokker | Sokker
Vroue moet ook 5 stelle speel – Pat Cash
Russe laat Putin glimlag met 5-0-sege
Wêreldbeker se vyf tergende vrae